Publication: Magyar Közlöny
Issue: MK-1999-62 (Year: 1999, Number: 62)
Era: 1990-2004
Section: 79/1998. (IV. 29.) Korm. rendelet 6. §-ának d) pontja
Paragraph Index: 414

b) Az Európai Unió szabályozásához való fokozatos közelítés, valamint a nemzetközi egyezményeknek való megfelelés elősegítésére — a különböző környezeti elemek védelme módszereinek eltérő voltát figyelembe véve — közösen vagy összehangoltan határozzák meg a környezeti elemek határtérségi célállapotát. Közösen meghatározzák a környezeti elemek aktuális állapotát és a kitűzött célállapothoz viszonyított eltérések és állapotváltozások irányát. A vizsgálati eredményekről készített jelentéseket évente közösen értékelik, és meghatározzák a szükséges intézkedéseket. A Szerződő Felek az értékeléshez a nemzeti környezetállapot megfigyelő rendszerük adatait veszik figyelembe.

Source: https://magyarkozlony.hu/hivatalos-lapok/41072ebbc64e411aa4a75c522bb2ab11dc272bc8/dokumentumok/2982ff2466d2539eaa8d2fe8b387dedaaa973d2c/letoltes